
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 940 

12 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση, προκήρυξη, ανάθεση και διενέργεια της στατι- 
στικήςΈρευνας Κενών Θέσεων Εργασίας και Δεικτών 
Κόστους Εργασίας και Απασχόλησης στις Επιχειρή¬ 
σεις έτους 2007, έγκριση χρησιμοποίησης στατιστι¬ 
κών οργάνων και καθορισμός της αμοιβής τους. 1 

Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της 

αντιστοιχίας μεταξύ τους. 2 

Σύσταση θέσεων ειδικευομένων Ιατρών στο Π.Γ.Ν. ΑΤ¬ 
ΤΙΚΟΝ. 3 

Τροποποίηση Κανονισμού Εσωτερικής Υπηρεσίας του 

Διοικητικού Πρωτοδικείου Χανιών. 4 

Καθορισμός λειτουργίας της Υπηρεσίας των Φυλάκων 

Σχολικών κτιρίων του Δήμου Ορεστιάδος. 5 

Κήρυξη ως ακριδόπληκτου του Δ/δ Δάφνης του Δήμου 
Δερβενοχωρίων. 6 


ΑΠΟΦΑΣΕΙ Σ 

Αριθμ. 6102/Γ5-1003 (1) 


Έγκριση, προκήρυξη, ανάθεση και διενέργεια της στατιστι¬ 
κής Έρευνας Κενών Θέσεων Εργασίας και Δεικτών Κό¬ 
στους Εργασίας και Απασχόλησης στις Επιχειρήσεις 
έτους 2007, έγκριση χρησιμοποίησης στατιστικών ορ¬ 
γάνων και καθορισμός της αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 9 του ν. 2392/1996 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (ΓΓ ΕΣΥΕ) σε διοικητικές πηγές και διοικητικά αρχεία, 
Επιτροπή Στατιστικού Απορρήτου, ρύθμιση θεμάτων διε¬ 
νέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ», όπως αντικαταστάθηκε με το 
άρθρο 14 του ν. 3470/2006 (ΦΕΚ 132 Α ), 
β. του π.δ. 63/2005 με θέμα «Κωδικοποίηση της νομοθε¬ 
σίας για τη Κυβέρνηση και τα Κυβερνητικά Όργανα», 
γ. του π.δ. 81/21.3.2002 (ΦΕΚ 57/τ.Α721.3.2002) με θέμα 
«Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών», 
δ. του ν.δ. 3627/1956 «Περί οργανώσεως της ΕΣΥΕ» και 


των π.δ.1143/1980 «Περί Οργανισμού της ΕΣΥΕ» και 226/2000 
«Οργανισμός της Γ.Γ. ΕΣΥΕ», 

ε. του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις», 

στ. του άρθρου 7 της 37930/ΔΙΟΕ 1264/14.10.2005 (ΦΕΚ 
1432/τ.Β72005) απόφασης του Πρωθυπουργού και του 
Υπουργού Οικονομίας και Οικονομικών με θέμα: «Καθο¬ 
ρισμός αρμοδιοτήτων των Υφυπουργών Οικονομίας και 
Οικονομικών» όπως ισχύει, 

ζ. του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονομικής 
ανάπτυξης της Χώρας», όπως συμπληρώθηκε με το άρθρο 
8 του ν. 2129/1993 με θέμα «Αύξηση συντάξεων και άλλες 
διατάξεις». 

2. Το γεγονός ότι από τις διατάξεις της απόφασης αυτής, 
προκαλείται συνολική δαπάνη ύψους, διακοσίων ενενήντα 
έξι χιλιάδων ευρώ (296.000,00 €) συμπεριλαμβανομένου του 
ΦΠΑ όπου προκύψει, για την περίοδο, Ιανουάριος 2007-Δε- 
κέμβριος 2007. 

Η δαπάνη αυτή θα βαρύνει τον ειδ. Φορέα 23 - 750 (ΚΑΕ 
0871, ΚΑΕ 0711) του τακτικού προϋπολογισμού της Γ.Γ. 
ΕΣΥΕ. 

Αναλυτικά θα δαπανηθούν. 

Έτος 2007 = 236.000,00 € ΚΑΕ 0871 

60.000,00 € ΚΑΕ 0711, αποφασίζουμε: 

1. α. Εγκρίνουμε και προκηρύσσουμε τη διενέργεια της 
Έρευνας Κενών Θέσεων Εργασίας και Δεικτών Κόστους 
Εργασίας και Απασχόλησης έτους 2007, από το Τμήμα 
Στατιστικών Μισθωτής Εργασίας της Δ/νσης Στατιστικών 
Πληθυσμού και Αγοράς Εργασίας της Γ.Γ. ΕΣΥΕ εντός του 
2007. 

β. Αναθέτουμε στο Τμήμα Στατιστικών Μισθωτής Ερ¬ 
γασίας της Δ/νσης Στατιστικών Πληθυσμού και Αγοράς 
Εργασίας της Γ.Γ. ΕΣΥΕ τη διενέργεια της Έρευνας Κενών 
Θέσεων Εργασίας και Δεικτών Κόστους Εργασίας και Απα¬ 
σχόλησης έτους 2007. 

2. Σκοπός της Έρευνας Κενών Θέσεων Εργασίας και 
Δεικτών Κόστους Εργασίας και Απασχόλησης, η οποία 
διενεργείται στα πλαίσια των εναρμονισμένων κοινοτικών 
ερευνών, είναι η συλλογή στατιστικών στοιχείων για την 
παρακολούθηση της εξέλιξης των κενών θέσεων εργασίας, 
του κόστους εργασίας και της απασχόλησης. 

3. Ερευνώμενες μονάδες είναι οι ιδιωτικές επιχειρήσεις 
και οι φορείς της Γ ενικής Κυβέρνησης. 

















15094 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το χρονικό διάστημα εντός του οποίου θα διενεργηθεί 
η έρευνα είναι από την 1η Μαρτίου 2007 και μέχρι την 31η 
Δεκεμβρίου 2007. 

Η έρευνα είναι τριμηνιαία και ως περίοδος αναφοράς 
των στοιχείων είναι τα τέσσερα τρίμηνα του έτους 2007, 
(Ιανουαρίου-Μαρτίου, Απριλίου-Ιουνίου, Ιουλίου-Σεπτεμβρί- 
ου, Οκτωβρίου-Δεκεμβρίου). 

Η έρευνα καλύπτει όλες τις ιδιωτικές επιχειρήσεις και 
τους Οργανισμούς του ευρύτερου Δημόσιου Τομέα των 
κλάδων οικονομικής δραστηριότητας από Γ έως Ξ (ορυ¬ 
χεία και λατομεία, μεταποιητικές βιομηχανίες, παροχή ηλε¬ 
κτρικού ρεύματος φυσικού αερίου και νερού, κατασκευές, 
εμπόριο, και υπηρεσίες, δηλ. ξενοδοχεία, εστιατόρια, μετα¬ 
φορές αποθηκεύσεις και επικοινωνίες, ενδιάμεσοι χρημα¬ 
τοπιστωτικοί οργανισμοί, διαχείριση ακίνητης περιουσίας, 
εκμισθώσεις και άλλες επιχειρηματικές δραστηριότητες) 
της ταξινόμησης ΣΤΑΚΟΔ 03. 

Για τη διενέργεια της έρευνας θα χρησιμοποιηθούν δύο 
τύποι ερωτηματολογίων: 

1) Ερωτηματολόγια τύπου I με τα οποία θα συλλέγονται 
στοιχεία που αφορούν στους Δείκτες Κόστους Εργασίας 
και Απασχόλησης, καθώς και στις Κενές Θέσεις Εργασί¬ 
ας. 

2) Ερωτηματολόγια τύπου II με τα οποία θα συλλέγονται 
στοιχεία που αφορούν μόνο στις Κενές Θέσεις Εργασίας 
στις επιχειρήσεις. 

Η έρευνα είναι δειγματοληπτική και κατά το σχεδίασμά 
της εφαρμόστηκε η μονοσταδιακή στρωματοποιημένη 
δειγματοληψία με μονάδα έρευνας την επιχείρηση. Το μέ¬ 
γεθος του δείγματος κάθε τριμήνου ανέρχεται στις 4400 
επιχειρήσεις από τις οποίες οι 1550 θα ερευνώνται με τη 
χρήση ερωτηματολογίων τύπου I για τη συλλογή στοιχείων 
που αφορούν τόσο στους δείκτες κόστους εργασίας και 
απασχόλησης όσο και στις κενές θέσεις εργασίας, ενώ οι 
υπόλοιπες 2850 επιχειρήσεις θα ερευνώνται με τη χρήση 
ερωτηματολογίων τύπου II για τη συλλογή στοιχείων που 
αφορούν μόνο στις κενές θέσεις εργασίας. 

Το μέγεθος του δείγματος των επιχειρήσεων καθορίζεται 
κατά τρόπο, ώστε να εξασφαλίζονται αντικειμενικές και 
αμερόληπτες εκτιμήσεις των ζητούμενων μεγεθών. 

Οι επιχειρήσεις του δείγματος επιλέγονται από το πλαίσιο 
δειγματοληψίας, τα στοιχεία του οποίου προέρχονται από 
το ενημερωμένο μητρώο επιχειρήσεων της Γ.Γ. ΕΣΥΕ. 

Οι δείκτες απασχόλησης και κόστους εργασίας θα κα¬ 
ταρτίζονται σε σύνολο χώρας. Συγκεκριμένα: 

• Σε τριμηνιαία βάση οι κενές θέσεις εργασίας θα πα¬ 
ρουσιάζονται σε σύνολο χώρας ΝΙΙΤδ I, ανά διψήφιο κλάδο 
οικονομικής δραστηριότητας και ανά μέγεθος επιχείρησης 
(επιχ. > 1 άτομο, επιχ. > 10 άτομα). 

• Σε ετήσια βάση οι κενές θέσεις θα παρουσιάζονται σε 
επίπεδο περιφέρειας ΝΙΙΤδ II, ανά ομάδα επαγγελμάτων 
ΣΤΕΠ 92, ανά διψήφιο κλάδο οικονομικής δραστηριότητας 
και ανά μέγεθος επιχείρησης (επιχ. > 1 άτομο, επιχ. > 10 
άτομα). 

Τα αποτελέσματα θα αποστέλλονται πινακοποιημένα στη 
Στατιστική Υπηρεσία της Ευρωπαϊκής Ένωσης (ΕυΓοείαΙ). 

Αναλυτικά η έρευνα περιλαμβάνει τις κάτωθι εργασίες: 

• Σχεδιασμός και οργάνωση της έρευνας με την ανάλογη 
διοικητική υποστήριξη. 

• Δημιουργία του απαραίτητου λογισμικού προγράμμα¬ 
τος (εοίΙνναΓθ) για την εισαγωγή την επεξεργασία και τον 
έλεγχο των στατιστικών στοιχείων της έρευνας. 

• Εκπαίδευση των ερευνητών για τον τρόπο συλλογής 
των στοιχείων της έρευνας και την ορθή συμπλήρωση των 
ερωτηματολογίων. 

• Συλλογή των στατιστικών στοιχείων. 

- από ερευνητές Ιδιώτες - Συνεργάτες και υπαλλήλους, 


- μέσω ηλεκτρονικού ερωτηματολογίου όπου παρέχεται 
και τηλεφωνική υποστήριξη. 

• Έλεγχος της εργασίας των ερευνητών. 

• Κωδικογράφηση των στοιχείων στα συλλεγέντα ερω¬ 
τηματολόγια. 

• Εισαγωγή των στοιχείων των ερωτηματολογίων σε 
ηλεκτρονικό αρχείο. 

• Ανάλυση δεδομένων και παρουσίαση αποτελεσμάτων. 

• Σύνταξη έκθεσης ποιότητας (ηυαίίΐγ γθρογΙ) η οποία θα 
συνοδεύει τα αποτελέσματα της έρευνας και θα περιλαμ¬ 
βάνει τη μέθοδο που εφαρμόστηκε για τη συλλογή, επε¬ 
ξεργασία και ανάλυση των αποτελεσμάτων της έρευνας, 
καθώς και τους δείκτες αξιολόγησης της ποιότητας των 
αποτελεσμάτων της έρευνας (σφάλμα δειγματοληψίας, 
μεροληψία κ.λπ.). 

4. Γ ια τη διενέργεια και την ολοκλήρωση της Έρευνας 
Κενών Θέσεων Εργασίας και Δεικτών Κόστους Εργασίας 
και Απασχόλησης θα απασχοληθούν: 

• Οι υπάλληλοι της Γ.Γ.ΕΣΥΕ, με δυνατότητα μετακίνησης 
εκτός έδρας, εντός έδρας - εκτός γραφείου, 

Οι μετακινήσεις εκτός έδρας αφορούν: 

1. εκπαίδευση 52 υπαλλήλων των Νομών για 2 ημέρες για 
τις ανάγκες της Έρευνας, 

2. μετακινήσεις 34 υπαλλήλων για 128 ημέρες εκτός 
έδρας συνολικά κάθε τρίμηνο, για συμπλήρωση και συλ¬ 
λογή ερωτηματολογίων (λόγω μικρού αριθμού δείγματος 
επιχειρήσεων σε κάποιους νομούς δεν ορίζονται Ιδιώτες - 
Συνεργάτες και η έρευνα διενεργείται από υπαλλήλους, 
ακόμα σε περιπτώσεις που επιχειρήσεις του δείγματος 
είναι σε απομακρυσμένες περιοχές από αστικά κέντρα ή 
βιομηχανικές ζώνες τα ερωτηματολόγια συμπληρώνονται 
επίσης από υπαλλήλους), χωρίς πρόσθετη αμοιβή, 

3. μετακινήσεις εκτός έδρας 6 υπαλλήλων από την κε¬ 
ντρική υπηρεσία για 5 ημέρες για διενέργεια ελέγχων σε 
κάποιους νομούς. 

Από υπαλλήλους θα συμπληρωθούν 310 ερωτηματολόγια 
τύπου I κάθε τρίμηνο και 570 ερωτηματολόγια τύπου II για 
κάθε τρίμηνο. 

• Ιδιώτες - Συνεργάτες με ελάχιστο αριθμό 80 και μέγι¬ 
στο αριθμό 120, οι οποίοι θα χρησιμοποιηθούν πέρα από 
τους υπαλλήλους της Γ.Γ. ΕΣΥΕ, κατά το στάδιο της συλ¬ 
λογής των ερωτηματολογίων. Από τους παραπάνω, θα 
συλλεγούν μέχρι 1240 ερωτηματολόγια τύπου I και μέχρι 
2280 ερωτηματολόγια τύπου II για κάθε τρίμηνο. 

• Ο ορισμός των ανωτέρω οργάνων της έρευνας θα γίνει 
με απόφαση του Γ ενικού Γ ραμματέα της ΕΣΥΕ. 

5. Η αμοιβή των ιδιωτών συνεργατών καθορίζεται για το 
οικονομικό έτος 2007 ως εξής: 

α. Γ ια τα ερωτηματολόγια τύπου I, είκοσι ευρώ (20,00 €) 
ανά πλήρως και σωστά συμπληρωμένο ερωτηματολόγιο. 

β. Γ ια τα ερωτηματολόγια τύπου II, δεκαπέντε ευρώ (15,00 
€) ανά πλήρως και σωστά συμπληρωμένο ερωτηματολό¬ 
γιο. 

Αναλυτικά η δαπάνη για Ιδιώτες Συνεργάτες για το 2007 
στον ΚΑΕ 0871 θα είναι: 

Ερωτ/για τύπου I: 1240 X 4 τρίμηνα X 20,00 ευρώ = 
99.200,00 ευρώ 

Ερωτ/για τύπου II: 2280 X 4 τρίμηνα X 15,00 ευρώ = 
136.800,00 ευρώ 

Συνολική Δαπάνη = 236.000,00 ευρώ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Μάίου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 

Αριθμ. 36618/Γ2 (2) 

Καθορισμός των κύκλων μαθημάτων, των τομέων και ει¬ 
δικοτήτων των Επαγγελματικών Λυκείων και της αντι¬ 
στοιχίας μεταξύ τους. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18, παρ. 1, περιπτώσεις α' 
και β' του ν. 3475/2006 «Οργάνωση και λειτουργία της 
δευτεροβάθμιας επαγγελματικής εκπαίδευσης και άλλες 
διατάξεις» (ΦΕΚ 146 Α'). 

2. Τη γνώμη του Παιδαγωγικού Ινστιτούτου, που περι¬ 
λαμβάνεται στην υπ’ αριθμ. 15/10.5.2006 πράξη του Συντο¬ 
νιστικού Συμβουλίου. 

3. Το γεγονός ότι από την παρούσα απόψαση δεν προ- 
καλείται δαπάνη στον κρατικό προϋπολογισμό, αποφασί¬ 
ζουμε: 

Άρθρο 1 

Καθορισμός κύκλων μαθημάτων, τομέων 
και ειδικοτήτων στα ΕΠΑ.Λ. 

1. Στην Α' τάξη των Επαγγελματικών Λυκείων λειτουργούν 
οι εξής κύκλοι μαθημάτων: 

α) Τεχνολογικός 
β) Υπηρεσιών 
γ) Ναυτικός. 

2. Στη Β' τάξη των Επαγγελματικών Λυκείων λειτουργούν 
οι εξής τομείς: 

α) Μηχανολογίας 

β) Οχημάτων 

γ) Ηλεκτρολογίας 

δ) Ηλεκτρονικής 

ε) Δομικών Έργων 

στ) Εφαρμοσμένων Τεχνών 

ζ) Πληροφορικής 

η) Οικονομικών και Διοικητικών Υπηρεσιών 

θ) Υγείας και Πρόνοιας 

ι) Γεωπονίας, Τροφίμων και Περιβάλλοντος 

ια) Ναυτικού Πλοιάρχων 

ιβ) Ναυτικού Μηχανικών. 

3. Στην Γ' τάξη των Επαγγελματικών Λυκείων λειτουρ¬ 
γούν οι εξής ειδικότητες: 

α) Μηχανολογικών Εγκαταστάσεων και Κατασκευών 
β) Ψυκτικών Εγκαταστάσεων και Κλιματισμού 
γ) Μηχανικών και Ηλεκτρολογικών Συστημάτων Αυτο¬ 
κινήτου 

δ) Ηλεκτρολογικών Εγκαταστάσεων 
ε) Ηλεκτρονικών Υπολογιστικών Συστημάτων και Δικτύ¬ 
ων 

στ) Ηλεκτρονικών Συστημάτων Επικοινωνιών 
ζ) Σχεδιαστών Δομικών Έργων 
η) Γ ραφικών Τ εχνών 

θ) Υποστήριξης Συστημάτων, Εφαρμογών και Δικτύων 
Η/Υ 

ι) Υπαλλήλων Διοίκησης και Οικονομικών Υπηρεσιών 

ια) Υπαλλήλων Τουριστικών Επιχειρήσεων 

ιβ) Βοηθών Βρεφονηπιοκόμων 

ιγ) Βοηθών Ιατρικών και Βιολογικών Εργαστηρίων 

ιδ) Βοηθών Νοσηλευτών 

ιε) Τεχνολογίας και Ελέγχου Τροφίμων 

ιστ) Έργων Τ οπίου και Περιβάλλοντος 

ιζ) Σύγχρονης Επιχειρηματικής Γεωργίας 

ιη) Πλοιάρχων Εμπορικού Ναυτικού 

ιθ) Μηχανικών Εμπορικού Ναυτικού. 


Άρθρο 2 

Αντιστοιχία κύκλων μαθημάτων με τους τομείς 

1. Οι συναφείς επαγγελματικοί τομείς του τεχνολογικού 
κύκλου είναι: 

α) Μηχανολογίας 

β) Οχημάτων 

γ) Ηλεκτρολογίας 

δ) Ηλεκτρονικής 

ε) Δομικών Έργων 

στ) Εφαρμοσμένων Τ εχνών. 

2. Οι συναφείς επαγγελματικοί τομείς του κύκλου υπη¬ 
ρεσιών είναι: 

α) Πληροφορικής 

β) Οικονομικών και Διοικητικών Υπηρεσιών 

γ) Υγείας και Πρόνοιας 

δ) Γεωπονίας, Τροφίμων και Περιβάλλοντος. 

3. Οι συναφείς επαγγελματικοί τομείς του Ναυτικού Κύ¬ 
κλου είναι: 

α) Ναυτικού Πλοιάρχων 
β) Ναυτικού Μηχανικών. 

Άρθρο 3 

Αντιστοιχία τομέων με τις ειδικότητες 

1. Ο υπό στοιχείο α' της παραγράφου 2 του άρθρου 1 
τομέας αντιστοιχεί προς τις ειδικότητες 

α) Μηχανολογικών Εγκαταστάσεων και Κατασκευών 
β) Ψυκτικών Εγκαταστάσεων και Κλιματισμού. 

2. Ο υπό στοιχείο β' της παραγράφου 2 του άρθρου 1 
τομέας αντιστοιχεί προς την ειδικότητα 

α) Μηχανικών και Ηλεκτρολογικών Συστημάτων Αυτο¬ 
κινήτου 

3. Ο υπό στοιχείο γ' της παραγράφου 2 του άρθρου 1 
τομέας αντιστοιχεί προς την ειδικότητα 

α) Ηλεκτρολογικών Εγκαταστάσεων 

4. Ο υπό στοιχείο δ' της παραγράφου 2 του άρθρου 1 
τομέας αντιστοιχεί προς τις ειδικότητες 

α) Ηλεκτρονικών Υπολογιστικών Συστημάτων και Δικτύ¬ 
ων 

β) Ηλεκτρονικών Συστημάτων Επικοινωνιών. 

5. Ο υπό στοιχείο ε' της παραγράφου 2 του άρθρου 1 
τομέας αντιστοιχεί προς την ειδικότητα 

α) Σχεδιαστών Δομικών Έργων. 

6. Ο υπό στοιχείο στ' της παραγράφου 2 του άρθρου 1 
τομέας αντιστοιχεί προς την ειδικότητα 

α) Γραφικών Τεχνών 

7. Ο υπό στοιχείο ζ' της παραγράφου 2 του άρθρου 1 
τομέας αντιστοιχεί προς την ειδικότητα 

α) Υποστήριξης Συστημάτων, Εφαρμογών και Δικτύων 
Η/Υ 

8. Ο υπό στοιχείο η' της παραγράφου 2 του άρθρου 1 
τομέας αντιστοιχεί προς τις ειδικότητες 

α) Υπαλλήλων Διοίκησης και Οικονομικών Υπηρεσιών 
β) Υπαλλήλων Τουριστικών Επιχειρήσεων. 

9. Ο υπό στοιχείο θ' της παραγράφου 2 του άρθρου 1 
τομέας αντιστοιχεί προς τις ειδικότητες 

α) Βοηθών Βρεφονηπιοκόμων 

β) Βοηθών Ιατρικών και Βιολογικών Εργαστηρίων 

γ) Βοηθών Νοσηλευτών. 

10. Ο υπό στοιχείο Γ της παραγράφου 2 του άρθρου 1 
τομέας αντιστοιχεί προς τις ειδικότητες 

α) Τεχνολογίας και Ελέγχου Τροφίμων 
β)Έργων Τοπίου και Περιβάλλοντος 
γ) Σύγχρονης Επιχειρηματικής Γ εωργίας. 

11. Ο υπό στοιχείο ια' της παραγράφου 2 του άρθρου 1 
τομέας αντιστοιχεί προς την ειδικότητα 

α) Πλοιάρχων Εμπορικού Ναυτικού. 

12. Ο υπό στοιχείο ιβ' της παραγράφου 2 του άρθρου 1 
τομέας αντιστοιχεί προς την ειδικότητα 

α) Μηχανικών Εμπορικού Ναυτικού. 

Άρθρο 4 

Διαδικασία κατάταξης των μαθητών στους κύκλους 
μαθημάτων, στους τομείς και τις ειδικότητες 

Οι μαθητές κατά την εγγραφή τους στην Α' τάξη των 
Επαγγελματικών Λυκείων καταθέτουν δήλωση, με την 
οποία επιλέγουν τον κύκλο μαθημάτων, τον οποίο επιθυ¬ 
μούν να παρακολουθήσουν. 

Οι μαθητές κατά την εγγραφή τους στη Β' τάξη επιλέ¬ 
γουν τον τομέα που θα παρακολουθήσουν, ανεξάρτητα από 
τον κύκλο μαθημάτων που παρακολούθησαν στην Α' τάξη, 
με εξαίρεση τους Τομείς Πλοιάρχων και Μηχανικών τους 
οποίους επιλέγουν μόνο οι μαθητές που είχαν παρακολου¬ 
θήσει στην Α' τάξη, τα μαθήματα του Ναυτικού Κύκλου. 

Οι μαθητές κατά την εγγραφή τους στην Γ' τάξη επιλέ¬ 
γουν την ειδικότητα που θα παρακολουθήσουν και η οποία 
πρέπει να αντιστοιχεί προς τον τομέα που παρακολούθη¬ 
σαν στη Β' τάξη. 

Η με υπ’ αριθμ. 80044/Γ2/4.8.2006 υπουργική απόφαση 
(ΦΕΚ 1233/τ.Β'/6.9.2006) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Υ4α/οικ69917 (3) 

Σύσταση θέσεων ειδικευομένων Ιατρών στο 
Π.Γ.Ν. ΑΤΤΙΚΟΝ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του π.δ/τος 95 (ΦΕΚ 76/Α/10.3.2000) «Ορ¬ 
γανισμός του Υπουργείου Υγείας και Πρόνοιας», όπως τρο¬ 
ποποιήθηκε και συμπληρώθηκε με το π.δ/γμα 299 (ΦΕΚ 
240/Α/2000). 

2. Τις διατάξεις του άρθρου 1 του ν. 123/1975 (ΦΕΚ 172/ 
Α/1975) καθώς και την Α3β/οικ. 8954/8/8/1978 (ΦΕΚ 793/ 
τ.Β'/1978) υπουργική απόφαση. 

3. Τις διατάξεις του άρθρου 38 του ν. 1397/1983 (ΦΕΚ 
143/Α/1983) όπως αυτό συμπληρώθηκε με την παρ.6 του 
άρθρου 3 του ν. 1579/1985 ( ΦΕΚ 217/Α/1985). 

4. Το άρθρο 6 του ν. 2889/2001 (ΦΕΚ 37/Α/2001) «Βελτίωση 
και εκσυγχρονισμός του ΕΣΥ και άλλες διατάξεις». 

5. Το ν. 3329/4.4.2005 (ΦΕΚ 81/Τ.Α/4.4.2005) «Εθνικό Σύ¬ 
στημα Υγείας και Κοινωνικής Αλληλεγγύης και λοιπές δι¬ 
ατάξεις». 

6. Το ν. 3527/2007 «Κύρωση συμβάσεων υπέρ νομικών 
προσώπων εποπτευομένων από το Υπουργείο Υγείας και 
Κοινωνικής Αλληλεγγύης και λοιπές διατάξεις» (ΦΕΚ Α' 
25). 

7. Το άρθρο 90 του « Κώδικα Νομοθεσίας για την Κυβέρ¬ 
νηση και τα Κυβερνητικά Όργανα » που κωδικοποιήθηκε 
με το άρθρο πρώτο του π.δ/τος 63/2005 (ΦΕΚ 98/Α) και το 
γεγονός ότι από τις διατάξεις της παρούσας απόφασης 
θα προκληθεί δαπάνη 546.600 ΕΥΡΩ και θα εξασφαλισθεί 
από τις πιστώσεις του Υπουργείου Υγείας και Κοινωνικής 
Αλληλεγγύης για την πρόσληψη 1200 θέσεων ειδικευομένων 


γιατρών διαφόρων ειδικοτήτων, σύμφωνα με την υπ’ αριθμ. 
ΔΙΠΠ /Φ.ΕΓΚΡ.8/148/1333498 /29/3/07 εγκριτική απόφαση της 
ΠΥΣ 33/2006/άρθρο 2 παρ. 1) (ΦΕΚ 252/Α/1998). 

8. Την υπ’ αριθμ. 37930/ΔΙΟΕ 1264/14/10/2005 (ΦΕΚ 1432/ 
Τ.Β/2005) απόφαση καθορισμού αρμοδιοτήτων στους 
Υφυπουργούς Οικονομίας και Οικονομικών, όπως τροπο¬ 
ποιήθηκε με την υπ’ αριθμ. 5733/ΔΙΟΕ/179/13/2/2006 (ΦΕΚ 
204/Β/2006) όμοια απόφαση. 

9. Τις διατάξεις του π.δ/τος 129/1992 (ΦΕΚ 65/τ.Α/1992) «Πε¬ 
ριορισμός συναρμοδιοτήτων κατά την έκδοση Υπουργικών 
Αποφάσεων σε θέματα αρμοδιότητας Υπουργείων. 

10. Την υπ’ αριθμ. 30356/15.3.2006 (ΦΕΚ 311/Τ.Β/2006) από¬ 
φαση ανάθεσης αρμοδιοτήτων στους Υφυπουργούς Υγείας 
και Κοιν. Αλληλεγγύης. 

11. Τα υπ’ αριθμ. 11869/8696/12.6.2006, 2414/1637/7.2.2007, 
3939/2962/22.3.2004, και 15960/116177/25.8.2006 έγγραφα της 
Δ. Γ' ΥΠΕ ΑΤΤΙΚΗΣ (2η Υ.ΠΕ ΠΕΙΡΑΙΩΣ και ΑΙΓΑΙΟΥ). 

12. Τα θέματα που εγκρίθηκαν από το ΚΕΣΥΠΕ στην 1η 
Συνεδρίαση την Τετάρτη 16.5.2007, αποφασίζουμε: 

Συνιστώνται και προστίθενται στον Οργανισμό του Π.Γ. Ν. 
ΑΤΤΙΚΟΝ δεκαπέντε (15) θέσεις ειδικευομένων γιατρών, στις 
κάτωθι αναφερόμενες ανά αριθμό θέσεων ειδικότητες: 

- Οκτώ (8) Παθολογίας 

- Δύο (2) Ακτινοδιαγνωστικής 

- Δύο (2) Ωτορινολαρυγγολογίας 

- Μία (1) Δερματολογίας 

- Μία (1) Αλλεργιολογίας 

- Μία (1) Αναισθησιολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 2007 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

Π. ΔΟΥΚΑΣ ΑΘΑΝ. ΓΙΑΝΝΟΠΟΥΛΟΣ 

-♦- 

Αριθμ. 41348 (4) 

Τροποποίηση Κανονισμού Εσωτερικής Υπηρεσίας του Δι¬ 
οικητικού Πρωτοδικείου Χανιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 4 
του άρθρου 3 του ν.2479/1997. 

β) του άρθρου 25 παρ.3 περ.α του ν. 2812/2000 (Α' 67), 

γ) του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με το 
άρθρο πρώτο του π.δ. 63/2003 ΦΕΚ Α'/98. 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Την υπ’ αριθμ. 56568/28.5.2004 απόφαση του Υπουργού 
Δικαιοσύνης (ΦΕΚ 842/Β'/8.6.2004). 

4. Την υπ’ αριθμ. 2/2006 απόφαση της Ολομέλειας του 
Διοικητικού Πρωτοδικείου Χανίων, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας του 
Διοικητικού Πρωτοδικείου Χανίων όπως διαμορφώθηκε με 

την υπ' αριθμ. 2/2006 απόφαση της Ολομέλειας του Διοικη¬ 
τικού Πρωτοδικείου Χανιών και η οποία έχει ως εξής: 

ΜΕΡΟΣ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 
Άρθρο 1 

Τμήματα Συνεδριάσεων - Αντικείμενο 
και Συγκρότηση τούτων 

1. Το Διοικητικό Πρωτοδικείο Χανίων, ενόψει του αριθ¬ 
μού των προβλεπομένων οργανικών θέσεων δικαστικών 
λειτουργών (1 Πρόεδρος, 5 Πρωτόδικες - Πάρεδροι Δ.Δ) 
αποτελείται (ή διαιρείται) σε ένα (1) τμήμα συνεδριάσεων, 
Μονομελούς και Τριμελούς συνθέσεως. Το τμήμα αυτό 
εκδικάζει όλες τις διοικητικές διαφορές ουσίας, αρμοδι¬ 
ότητας Μονομελούς και Τριμελούς συνθέσεως, όλων των 
κατηγοριών που υπάγονται στη δικαιοδοσία των Τακτικών 
Διοικητικών Δικαστηρίων και στην αρμοδιότητά του. 

2. Ο Πρόεδρος ή οι Πρωτόδικες- Πάρεδροι που ορίζονται 
αρμοδίως με τη σειρά, δικάζουν υποθέσεις και κρίνουν 
επί αιτήσεων που ανατίθενται σ’ αυτούς, σύμφωνα με τις 
κείμενες κάθε φορά διατάξεις. 

Άρθρο 2 

Αριθμός δικασίμων και υποθέσεων κατά δικάσιμο 
και δικαστή Ημέρες και ώρες συνεδριάσεως 

1. Το Δικαστήριο συνεδριάζει τακτικά στην έδρα του με 
Τριμελή μεν σύνθεση ημέρα Παρασκευή και ώρα 11.00 π.μ., 
με μονομελή δε σύνθεση την ίδια ημέρα και ώρα 12.00 π.μ., 
στη δε μεταβατική έδρα του Ρεθύμνου στο κατάστημα 
των Πολιτικών Δικαστηρίων με τριμελή μεν σύνθεση ημέ¬ 
ρα Τετάρτη και ώρα 10.30 π.μ., με μονομελή δε σόνθεση 
την ίδια ημέρα και ώρα 12.00 π.μ., σε δικάσιμους που ορί¬ 
ζει ο Πρόεδρος του Δικαστηρίου ή όταν αυτός κωλύεται 
ο νόμιμος αναπληρωτής του. Ο αριθμός των δικασίμων 
ορίζεται σε επτά (7) Τριμελούς και επτά (7) Μονομελούς, 
στην τακτική του έδρα και τρεις (3) Τριμελούς και τρεις (3) 
Μονομελούς στην μεταβατική του έδρα στο Ρέθυμνο. Εάν 
όμως, ο αριθμός των εισαγομένων υποθέσεων της μετα¬ 
βατικής έδρας υπερβαίνει κατά πολύ εκείνες της τακτικής 
έδρας ο Πρόεδρος του Δικαστηρίου δύναται να αυξήσει τις 
συνεδριάσεις στην εν λόγω έδρα μειώνοντας αντιστοίχως 
τις συνεδριάσεις της τακτικής του έδρας. 

2. Ο αριθμός των υποθέσεων αρμοδιότητας μονομελούς 
και Τριμελούς συνθέσεως κάθε δικασίμου τακτικής διαδι¬ 
κασίας καθώς και της διαδικασίας παροχής προσωρινής 
δικαστικής προστασίας αναστολών-ασφαλιστικών μέ¬ 
τρων (δεν συμπεριλαμβάνονται οι υποθέσεις άρθρου 76 ν. 
3386/2005 «Αντιρρήσεις επί υποθέσεων αλλοδαπών» όπως 
ισχύει κάθε φορά) για τους Πρωτόδικες ορίζεται ως δέκα 
οχτώ (18) υποθέσεις ανά δικαστή και συνολικώς ετησίως 
έως, εκατόν ογδόντα (180). 

3. Αν πρόκειται για παρέδρους ο αριθμός των οριζομένων 
υποθέσεων κατά δικαστή καθορίζεται σε ποσοστό πενή¬ 
ντα τοις εκατό (50%) για το πρώτο έτος και εβδομήντα 
πέντε τοις εκατό (75%) για το δεύτερο έτος εάν τυχόν 
προβλέπεται. 

4. Στον αριθμό υποθέσεων που, σύμφωνα με τις προηγού¬ 
μενες παραγράφους του άρθρου τούτου, ανατίθεται κατά 
μήνα σε κάθε δικαστή, περιλαμβάνονται και οι εισαγόμενες 
έπειτα από προδικαστική απόφαση προς συμπλήρωση των 
αποδείξεων. 

5. Αν για οποιοδήποτε λόγο δεν μπορεί να πραγματο¬ 
ποιηθεί συνεδρίαση του Δικαστηρίου, τότε με Πράξη του 
Προέδρου ορίζεται άλλη δικάσιμος την αντίστοιχη ημέρα 
και εφόσον είναι εφικτό και την αντίστοιχη ώρα εντός 


του ίδιου μήνα ή σε περίπτωση αδυναμίας, του επόμενου 
μήνα. Οι έκτακτες συνεδριάσεις, για εκδίκαση υποθέσεων 
επείγουσας φύσης, γίνονται σε ημέρες και ώρες που ορί¬ 
ζει κατά περίπτωση ο Πρόεδρος του Δικαστηρίου ή όταν 
αυτός κωλύεται ο Δικαστής που τον αναπληρώνει νόμιμα ή 
ο Δικαστής που έχει οριστεί απ’ αυτόν (Δικαστής Υπηρεσί¬ 
ας) για την εκδίκαση τέτοιων υποθέσεων κατά την ημέρα 
κατάθεσης του εν λόγω ενδίκου μέσου. 

6. Οι υποθέσεις ΚΕΔΕ και διαδικασίας ασφαλιστικών 
μέτρων, μπορούν να εκδικάζονται όλες τις ημέρες της 
εβδομάδας και σε κατάλληλη ώρα (κατ’ αρχήν 11.00 π.μ.), 
ακόμη και στο κατάστημα των γραφείων του Δικαστηρίου 
(Στ. Τζανακάκη αρ. 3) ,εάν η αίθουσα συνεδριάσεων δεν 
είναι διαθέσιμη. 

Άρθρο 3 

Ορισμός δικασίμων πριν από τις θερινές διακοπές 
και πριν και μετά τις διακοπές Χριστουγέννων 
και Πάσχα 

1. Δικάσιμοι για συζήτηση τρεχουσών υποθέσεων στα 
τμήματα συνεδριάσεων (εκτός από εκείνη των θερινών 
διακοπών) ορίζονται έως το τέλος Ιουνίου κάθε δικαστικού 
έτους. 

2. Δεν προσδιορίζονται υποθέσεις και δεν ορίζονται δι¬ 
κάσιμοι για το χρονικό διάστημα από 20 Δεκεμβρίου κάθε 
έτους μέχρι και της 6ης Ιανουάριου του επόμενου έτους 
καθώς και τη Μεγάλη Εβδομάδα και την εβδομάδα της 
Διακαινησίμου. Κατά τα χρονικά διαστήματα αυτά είναι 
δυνατό να προσδιορίζονται και εκδικάζονται, κατ’ εξάιρεση, 
μόνο κατεπείγουσες υποθέσεις, όπως αιτήσεις προσωρινή 
δικαστικής προστασίας (άρθρο 200 επ. του Κ. Διοικ. Δ. κ.λπ.) 
στην κατηγορία αυτή. 

Άρθρο 4 

Προσδιορισμός Υποθέσεων 

Ο Προσδιορισμός των υποθέσεων για συζήτηση στο Δικα¬ 
στήριο ενεργείται από τον Πρόεδρο ,ο οποίος προ'ΐσταται 
αυτού και σε περίπτωση απουσίας ή κωλύματος τούτου 
από τον νόμιμο αναπληρωτή του. Μπορεί, όμως, με πράξη 
του Προϊσταμένου τα καθήκοντα αυτά να ανατίθενται σε 
ένα από τα μέλη του. 

Άρθρο 5 

Προσδιορισμός υποθέσεων κατά προτίμηση 

Οι υποθέσεις που προσδιορίζονται, κατά προτίμηση, από 
τον Πρόεδρο που διευθύνει το δικαστήριο κατ’ εφαρμογή 
των διατάξεων του άρθρου 15 του ν. 1756/1988, όπως αντι- 
καταστάθηκε από το άρθρο 4 του ν. 1868/1989, άρθρο 4 
παρ. 1 και 2 του ν. 1968/1991, τροποποιήθηκε με το άρθρο 11 
παρ. 3α του ν. 2145/1993 και αντικαταστάθηκε στη συνέχεια 
με το άρθρο 2 του ν. 2172/1993 (ΦΕΚ Α'207), ορίζονται, κατ’ 
ανώτατο όριο, σε μία (1) Τριμελούς και μία (1) Μονομελούς 
συνθέσεως ανά δικάσιμο και δικαστή. 

ΜΕΡΟΣ ΔΕΥΤΕΡΟ 

ΔΙΑΡΘΡΩΣΗ ΤΗΣ ΓΡΑΜΜΑΤΕΙΑΣ ΤΟΥ ΔΙΚΑΣΤΗΡΙΟΥ 

Άρθρο 6 

1. Ενόψει του συνολικού αριθμού των προβλεπομένων 
οργανικών θέσεων των υπαλλήλων της γραμματείας του 
Δικαστηρίου (5 γραμματείς με βαθμούς ΔΕ και ΠΕ, 1 δακτυ- 
λογράφος και 2 επιμελητές) και των κατ’ άρθρο 1 (παρ.1) του 
Πρώτου Μέρους του Κανονισμού τούτου διατάξεων (Οργά¬ 
νωση και Λειτουργία -Τμήματα Συνεδριάσεων) η γραμμα¬ 
τεία του διαρθρώνεται κατά τον ακόλουθο τρόπο: 

Γραμματεία του Δικαστηρίου 
Ενόψει του συνολικού αριθμού των υφισταμένων οργα¬ 
νικών θέσεων των υπαλλήλων της Γραμματείας Διοικητι¬ 
κού Πρωτοδικείου Χανιών αλλά και των προβλεπομένων 
τοιούτων ανερχομένων σε οκτώ (8) συμπεριλαμβανομένων 
και των δικαστικών επιμελητών, δεν είναι δυνατή προς το 
παρών η διαίρεση του προσωπικού της και η διάρθρωση 
του σε τμήματα. Μετά από αυτό, η γραμματεία του Δικα¬ 
στηρίου λαμβάνει το ακόλουθο σχήμα: 

Διεύθυνση των Υπηρεσιών της Γ ραμματείας 
Ο Γραμματέας του Δικαστηρίου (Προϊστάμενος) διευθύνει 
τις υπηρεσίες της Γραμματείας σύμφωνα με τις εντολές 
του Προϊσταμένου του Δικαστηρίου (Προέδρου Πρωτοδι¬ 
κών Δ.Δ), δίνει τις αναγκαίες οδηγίες στο προσωπικό του 
και ασκεί όλα τα καθήκοντα που ορίζονται στο άρθρο 10 
του ν. 1756/1983, όπως αντικαταστάθηκε από τις διατάξεις 
του ν. 1868/1989. 

Τ ο απομένον προσωπικό της Γ ραμματείας αποτελεί -ένα 
ενιαίο τμήμα στα αντικείμενα του οποίου περιλαμβάνο¬ 
νται: 

Α. Η διεκπεραίωση οικονομικών υποθέσεων και δη: 
α) Η σύνταξη μισθοδοτικών καταστάσεων και άλλων 
απαιτουμένων κατά τον νόμο δικαιολογητικών και η βάσει 
αυτών ενέργεια πληρωμών, μισθών, οδοιπορικών αποζημι¬ 
ώσεων κ.λπ. σε δικαστικούς λειτουργούς και υπαλλήλους 
του Δικαστηρίου. 

β) Η σύνταξη δικαιολογητικών για την πληρωμή μισθω¬ 
μάτων και άλλων δαπανών σχετικών με την στέγαση του 
Δικαστηρίου αν απαιτείται. 

γ) Η ενέργεια δαπανών για την προμήθεια γραφικής ύλης, 
ειδών καθαριότητας, κ.λπ. 

δ) Η μέριμνα και ενέργεια δαπανών για τη βιβλιοδέτηση 
των αποφάσεων, πρακτικών, βιβλίων, συγγραμμάτων κ.λπ. 

ε) Η ενέργεια διακηρύξεως διαγωνισμών και δημοπρα¬ 
σιών. 

στ) Η διαχείριση της πάγιας προκαταβολής χαρτοσήμου 
και εντύπων προκαταβολών. 

η) Η παραλαβή, καταγραφή και φύλαξη βιβλίων και συγ¬ 
γραμμάτων των βιβλιοθηκών του Δικαστηρίου και η παρα¬ 
κολούθηση της χρήσεως αυτών. 

θ) Η παραλαβή, καταγραφή και παρακολούθηση της 
χρήσεως των επίπλων και λοιπού εξοπλισμού του Δικα¬ 
στηρίου. 

ι) Η παράδοση στον Ο.Δ.Δ.Υ άχρηστου υλικού ή η εκ¬ 
ποίηση αυτού, αφού ακολουθηθεί η προβλεπόμενη δια¬ 
δικασία. 

ια) Τα ασφαλιστικά θέματα του προσωπικού, 
ιβ) Η τήρησι, μητρώου μισθοδοτούμενων, 
ιγ) Η έκδοση βεβαιώσεων και πιστοποιητικών για τα ανώ¬ 
τερα, θέματα. 

ιδ) Η αλληλογραφία με άλλες υπηρεσίες για τα θέματα 
αυτά και η ενημέρωση τους όπου από το νόμο απαιτεί¬ 
ται. 

Β. Η κίνηση των εισαγομένων για εκδίκαση υποθέσεων 
και δη: 

α) Ο προσδιορισμός των υποθέσεων στα πινάκια και η 
καταχώρηση τους σ’ αυτά. 

β) Παραλαβή των δικογράφων, υπομνημάτων και λοιπών 
στοιχείων που αφορούν τις υποθέσεις αυτές, 
γ) Η σύνταξη και υπογραφή των κλήσεων, 
δ) Η συμμετοχή στις συνεδριάσεις του Δικαστηρίου, 
ε) Η σύνταξη και υπογραφή των πρακτικών συνεδριά¬ 
σεων κ.λπ. 

στ) Η τήρηση και ενημέρωση όλων των προβλεπόμενων 
βιβλίων της γραμματείας (Εισηγητών κ.λπ.). 


ζ) Η διόρθωση και υπογραφή των αποφάσεων και των 
αντιγράφων αυτών. 

η) Η κατάρτιση καταστάσεων για την απόδοση και κα¬ 
τάθεση των παραβολών, σύμφωνα με το περιεχόμενο των 
εκδιδομένων εκάστοτε αποφάσεων. 

θ) Η επίδοση των κλήσεων κ.λπ. η αλληλογραφία με άλ¬ 
λες υπηρεσίες, η σύνταξη και ανάρτηση του εκθέματος 
και κάθε άλλη ενέργεια αναγκαία για τη διεξαγωγή της 
υπηρεσίας. 

ι) Η παραλαβή και καταχώρηση στα οικεία βιβλία των 
ασκουμένων ενώπιον του Δικαστηρίου ενδίκων βοηθημά¬ 
των και μέσων καθώς και των προβλεπομένων αιτήσεων 
προσωρινής δικαστικής προστασίας (προσφυγών, εφέσεων 
κατά πρωτόδικων αποφάσεων, αντεφέσεων, αναιρέσεων, 
αιτήσεων διορθώσεως αποφάσεων, ανακοπών, αιτήσεων 
αναθεωρήσεων, τριτανακοπών, δηλώσεων παραιτήσε- 
ως από ασκηθέντα ένδικα μέσα, προσθέτων λόγων, πα¬ 
ρεμβάσεων, αιτήσεων ακυρώσεως, αιτήσεων αναστολής 
εκτελέσεως διοικητικών πράξεων καθώς και δικαστικών 
αποφάσεων και εν γένει αιτήσεων προσωρινής δικαστικής 
προστασίας, κ.λ.π. 

ια) Η μέριμνα συμπληρώσεως των σχετικών δικογρα¬ 
φιών. 

ιβ) Η υποβολή στον Προϊστάμενο του Δικαστηρίου των 
υποθέσεων για προσδιορισμό δικασίμων καθώς και η υπο¬ 
βολή των αιτήσεων αναιρέσεων μετά των σχετικών δικο¬ 
γραφιών στο Συμβούλιο της Επικράτειας. 

ιγ) Η παρακολούθηση της πορείας των υποθέσεων, για 
τις οποίες εκδόθηκαν προδικαστικές ή αναβλητικές απο¬ 
φάσεις. 

ιδ) Η συσχέτιση συναφών εκκρεμών προς προσδιορισμό 
υποθέσεων για την ενότητα της δικαστικής κρίσεως. 

ιε) Η σύνταξη μηνιαίων ή ετήσιων στατιστικών στοιχεί¬ 
ων. 

ιστ) Η πληροφόρηση των διαδίκων για την πορεία των 
υποθέσεών των. 

ιζ) Η χορήγηση, όπου τούτο επιτρέπεται αντιγράφων αττό 
έγγραφα δικογραφιών που εκκρεμούν στην γραμματεία 
του Δικαστηρίου. 

ιη) Η μέριμνα συμπληρώσεως των ελλειπόντων στοιχείων 
(τελών χαρτοσήμου, παραβολών, κ.λπ.) επί των υποθέσεων 
της ακυρωτικής διαδικασίας (αιτήσεις ακυρώσεως εκδικα- 
ζόμενες βάσει των διατάξεων του ν. 702/1977 αρθ. 1) και 
άλλων υποθέσεων που προβλέπεται από το νόμο. 

ιθ) Η υποβολή στον Προϊστάμενο του Δικαστηρίου των 
σχετικών δικογραφιών για την κατανομή των υποθέσεων 
στα τμήματα και στη συνέχεια η παράδοση τους στο Πρό¬ 
εδρο του τμήματος για τον ορισμό δικασίμου. 

ιι )Η εκτέλεση χρεών γραμματέας ενός από τους υπαλ¬ 
λήλους στο Συμβούλιο αναστολών. 

Γ. Η δημοσίευση και καθαρογραφή των εκδιδομένων 
αποφάσεων και δη: 

α) Η καταχώρηση στο οικείο βιβλίο των δημοσιευομένων 
αποφάσεων. 

β) Η τήρηση αλφαβητικού ευρετηρίου αυτών, 
γ) Η χρέωση στις δακτυλογράφους και η παρακολούθηση 
των προς καθαρογραφή αποφάσεων. 

Δ. Η διεκπεραίωση και η τήρηση αρχείων και δη: 
α) Η τήρηση του κοινού πρωτοκόλλου, 
β) Η διεκπεραίωση της αλληλογραφίας του δικαστηρί¬ 
ου. 

γ) Η σφράγιση των εγγράφων με την σφραγίδα του δι¬ 
καστηρίου. 

δ) Η παραλαβή της αλληλογραφίας από το Ταχυδρομείο 
και άλλες υπηρεσίες. 

ε) Η παραλαβή των ΦΕΚ από το Εθνικό Τυπογραφείο. 

στ) Η ταξινόμηση και η τήρηση του αρχείου του δικα¬ 
στηρίου. 

η) Η έκδοση πιστοποιητικών, αντιγράφων για δικογραφίες 
και αποφάσεις που φυλάσσονται στο αρχείο του δικα¬ 
στηρίου. 

θ) Ο χειρισμός του φωτοτυπικού μηχανήματος του δι¬ 
καστηρίου. 

ι) Η ενημέρωση των πρωτοτύπων αποφάσεων σε περί¬ 
πτωση διορθώσεως αυτών ή εκδόσεως αναιρετικής απο- 
φάσεως. 

Ε. Η τήρηση γραφείου νομολογίας και δη: 

Η φύλαξη των βιβλίων και συγγραμμάτων της βιβλιοθή¬ 
κης του δικαστηρίου και η χρέωση στους δικαστές των 
αποστελλομένων εκάστοτε ενημερωτικών τόμων του Συμ¬ 
βουλίου της Επικράτειας κ.λπ. 

ΣΤ. Η τοποθέτηση στη θυρίδα κάθε δικαστή των δικο¬ 
γραφιών και Λοιπών εγγράφων που τον αφορούν. 

Οι υπηρετούντες υπάλληλοι θα εναλλάσσονται στα αντι¬ 
κείμενα που χειρίζονται κατόπιν κοινής αποφάσεως του 
Προέδρου που διευθύνει το Δικαστήριο και του Προϊστα¬ 
μένου της Γραμματείας. 

ΜΕΡΟΣ ΤΡΙΤΟ 

ΟΛΟΜΕΛΕΙΑ ΔΙΚΑΣΤΗΡΙΟΥ -ΤΜΗΜΑ ΔΙΑΚΟΠΩΝ 
Άρθρο 7 

Διαδικασία Σύγκληση της Ολομέλειας 

1. Η Ολομέλεια του Δικαστηρίου συγκαλείται με πρά¬ 
ξη του Προέδρου αυτού, στην οποία ορίζεται ο τόπος, 
ο χρόνος της συνεδρίασης και τα θέματα με τα με τα 
οποία θα ασχοληθεί αυτή, ενώ ακόμη, ορίζεται και ο δι¬ 
καστής ή οι δικαστές που θα εισηγηθούν σχετικά με τα 
θέματα αυτά, όταν τούτο είναι αναγκαίο. Αν η Ολομέλεια 
συγκαλείται, σύμφωνα με τις περιπτώσεις α', β', γ', και δ' 
της παρ 2 του άρθρου 14 του ν. 1756/1988, όπως το άρθρο 
αυτό αντικαταστάθηκε από την παρ.1 του άρθρου 3 του ν. 
1868/1989 και συμπληρώθηκε με την παρ.2 του άρθρου 4 του 
ν. 3388/2005 (ΦΕΚ Α' 220/22.9.2005), η ημέρα συνεδρίασης 
της Ολομέλειας δεν μπορεί να απέχει λιγότερες από δέκα 
(10) ούτε περισσότερες από δεκαπέντε (15) ημέρες από 
τη χρονολογία έκδοσης της πράξης του Προέδρου του 
Δικαστηρίου για τη σύγκληση της, στην οποία ορίζεται 
υποχρεωτικά και ένας (1) δικαστής για να εισηγηθεί τα 
προς εξέταση θέματα. 

2. Η πράξη αυτή γνωστοποιείται οκτώ (8 ημέρες) τουλάχι¬ 
στον πριν από τη συνεδρίαση της Ολομέλειας, με ανάρτηση 
της στο χώρο ανακοινώσεων και θυροκόλλησης της στο 
γραφείο των δικαστών. Με την παραπάνω ανάρτηση και 
θυροκόλληση, για τις οποίες συντάσσεται σχετική πράξη 
του γραμματέα του Δικαστηρίου, δημιουργείται τεκμήριο 
γνώσης του περιεχομένου της πράξης σύγκλησης. 

3. Αν η Ολομέλεια συγκαλείται έπειτα από αίτηση των 
μελών της, η υποβαλλόμενη αίτηση, για να είναι υποχρεω¬ 
τική η σύγκληση αυτή από τον Πρόεδρο του Δικαστηρίου, 
πρέπει να περιέχει, εκτός από τα ονοματεπώνυμα και τις 
υπογραφές των αιτούντων, τα θέματα που πρόκειται να 
εξετασθούν. 

4. Στις περιπτώσεις α', β', γ' και δ' της παρ. 2 του πιο 
πάνω άρθρου 14 ν. 1756/1988 (όπως ισχύει μετά την αντικα¬ 
τάσταση του από την παρ. 1 του άρθρου 3 του ν. 1868/1989 
και τη συμπλήρωση του από την παρ.2 του άρθρου 4 του ν. 
3388/2005), αν ο Πρόεδρος του Δικαστηρίου δεν εκδώσει, 
μέσα σε προθεσμία πέντε (5) ημερών από την ημέρα που 
ζητήθηκε η σύγκληση της Ολομέλειας, πράξη σύγκλησης 
της (στην οποία να ορίζει την ημέρα συνεδρίασης, σύμφωνα 
με το δεύτερο εδάφιο της παρ.1 του παρόντος άρθρου), 


εκείνοι που ζήτησαν τη σύγκληση της έχουν το δικαίωμα να 
τη συγκαλέσουν οι ίδιοι με αίτηση τους που γνωστοποιείται 
σε όλα τα μέλη της, κατά τα οριζόμενα στην παρ.2 του 
άρθρου αυτού. Στην περίπτωση αυτή η ημέρα συνεδρία¬ 
σης δεν μπορεί να απέχει λιγότερες από δέκα (10) ούτε 
περισσότερες από δεκαπέντε (15) ημέρες από εκείνη της 
υπογραφής της μνημονευόμενης αίτησης. 

Άρθρο 8 

Απόφαση της Ολομέλειας για τα τμήματα διακοπών 

1. Κατά το μήνα Απρίλιο κάθε έτους η Ολομέλεια αποφα¬ 
σίζει: α) για τα τμήματα διακοπών του Δικαστηρίου, καθώς 
και για τις ημέρες και ώρες συνεδριάσεων των τμημάτων 
τούτων, β) για τους δικαστές που θα υπηρετήσουν στα 
τμήματα αυτά και γ) για το είδος και τον αριθμό των υπο¬ 
θέσεων που θα εκδικάζονται κατά το χρονικό διάστημα 
αυτό, με % βάση όσα ορίζονται στα άρθρα 11 και 32 του ν. 
1756/1988, όπως ισχύουν. 

2. Η απόφαση αυτή υποβάλλεται στον Υπουργό Δικαι¬ 
οσύνης το αργότερο μέσα στο δεύτερο δεκαήμερο του 
μήνα Μαΐου. 

Άρθρο 9 

Παράσταση γραμματέα και τήρηση πρακτικών 
Ολομέλειας 

Στις συνεδριάσεις της Ολομέλειας παρίσταται και ο 
γραμματέας του Δικαστηρίου ή, σε περίπτωση απουσίας ή 
κωλύματος τούτου, ο νόμιμος αναπληρωτής του, ο οποίος 
τηρεί πρακτικά με δική του ευθύνη κατ ευθύνη του Προέ- 
δρου-Προϊσταμένου του Δικαστηρίου ή του αναπληρωτή 
του που διευθύνει τις εργασίες της Ολομέλειας. 

Άρθρο 10 

Υπογραφή αποφάσεων και πρακτικών Ολομέλειας 

Οι αποφάσεις της Ολομέλειας καθώς και τα σχετικά πρα¬ 
κτικά υπογράφονται από τον Πρόεδρο και Προ’Γστάμενο 
του Δικαστηρίου ή τον αναπληρωτή του που είχε την δι¬ 
εύθυνση της συζήτησης και από τον γραμματέα εκτός αν 
πρόκειται για κατάρτιση ή τροποποίηση του Κανονισμού 
Εσωτερικής υπηρεσίας, οπότε υπογράφονται και από όλα 
τα λοιπά μέλη που έλαβαν μέρος στη συνεδρίαση. 

ΜΕΡΟΣ ΤΕΤΑΡΤΟ 

ΛΟΙΠΕΣ ΔΙΑΤΑΞΕΙΣ ΓΕΝΙΚΟΥ ΠΕΡΙΕΧΟΜΕΝΟΥ 

Άρθρο 11 

Σφραγίδα Δικαστηρίου 

Η σφραγίδα του Δικαστηρίου, που προβλέπεται από το 
άρθρο 21 του ν. 1756/1988, χρησιμοποιείται από: α) τον Πρό¬ 
εδρο ο οποίος Προίσταται του Δικαστηρίου ή το νόμιμο 
αναπληρωτή του, β) τον γραμματέα της Διεύθυνσης του 
Δικαστηρίου, γ) τους Προϊσταμένους των τμημάτων της 
γραμματείας του Δικαστηρίου. 

Άρθρο 12 

Περιαφή του Εκτελεστήριου τύπου 

Η περιαφή των αποφάσεων του Δικαστηρίου με τον Εκτε- 
λεστήριο τύπο - όπου προβλέπεται από το νόμο - γίνεται 
από τον Πρόεδρο του τμήματος συνεδριάσεων που εξέ¬ 
δωσε την απόφαση και σε περίπτωση απουσίας ή κωλύ¬ 
ματος τούτου από τον Πρόεδρο ο οποίος Προίσταται του 
Δικαστηρίου ή τον αναπληρωτή του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 13 

Ασφάλεια Καταστήματος Δικαστηρίου 

Ο γραμματέας του Δικαστηρίου λαμβάνει όλα τα πρό¬ 
σφορα μέτρα, σύμφωνα με τις οδηγίες του Προέδρου, ο 
οποίος Προ'ΐσταται του Δικαστηρίου, ώστε να αποκλειστεί 
περίπτωση διάρρηξης των γραφείων του καταστήματος 
του, πυρκαγιάς, απώλειας δικογραφιών κ.λπ. 

Η Πρόεδρος Τα Μέλη 

Βασιλική Καραδήμα 1. Αλίκη Μαρκάκη 

2. Ιωάννης Μαρκάκης 

3. Φωτεινή Κούρεντα 

4. Αλεξία Γοναλάκη 

5. Πηνελόπη Φλώρου 
Η Γραμματέας 

Κυριακή Μαλανδράκη 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

-*- 

Αριθμ. 3313 (5) 

Καθορισμός λειτουργίας της Υπηρεσίας των Φυλάκων 

Σχολικών κτιρίων του Δήμου Ορεστιάδος. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περ/ρειας, ρύθμιση θεμάτων για την τοπ. 
αυτ/ση και άλλες διατάξεις». 

2. Τις διατάξεις του άρθρου 89 του ν. 1188/1981, όπως 
τροποποιήθηκε με τις διατάξεις του άρθρου μόνον παρ, 5 
π.δ. 331/1983, του άρθρου 12 ν. 1476/1984, του άρθρου μόνον 
π.δ. 598/1988, του άρθρου 23 παρ. 1 και 2 ν. 1735/1987, του 
άρθρου 1 παρ. 11 ν. 1157/1981, των άρθρων 8 παρ. 8-12 και 61 
παρ 11 του ν. 2307/1995 και του άρθρου 1 παρ. 2 εδάφ. στ' 
ν. 2503/1997 και του άρθρου 60 του π.δ. 410/1988. 

3. Τις διατάξεις του άρθρου 16 του ν. 3205/2003 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συναφείς 
διατάξεις». 

4. Την υπ’ αριθμ. 119/2007 απόφαση του Δημοτικού Συμ¬ 
βουλίου Ορεστιάδος, με την οποία καθορίζεται λειτουργίας 
της Υπηρεσίας των Φυλάκων Σχολικών κτιρίων του Δήμου 
Ορεστιάδος, αποφασίζουμε: 

Καθιερώνουμε το σύστημα λειτουργίας της Υπηρεσίας 
για τους σχολικούς φύλακες σε 24ωρη βάση, και επί επτά 
ημέρες την εβδομάδα, λόγω της φύσης του αντικειμένου 
εργασίας των, κατ' εφαρμογή του προγράμματος εκτέ¬ 


λεσης υπηρεσιών που θα καθορίζεται από τον Δήμο και 
θα γνωστοποιείται εγκαίρως στους ενδιαφερομένους και 
στους Διευθυντές των Σχολικών μονάδων. 

Η Υπηρεσιακή απασχόληση των Σχολικών φυλάκων κατά 
τις απογευματινές ώρες καθώς και τις Κυριακές και εξαι¬ 
ρέσιμες θα καθορίζονται σύμφωνα με τις διατάξεις του 
άρθρου 12 παρ 10 του ν. 2503/1997 και του άρθρου 16 του 
ν. 3205/2003 και γενικά από τις εκάστοτε ισχύουσες Νο¬ 
μοθετικές Διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 16 Μάίου 2007 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 6558 (6) 

Κήρυξη ως ακριδόπληκτου του Δ/δ Δάφνης του Δήμου 
Δερβενοχωρίων. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τον Οργανισμό Εσωτερικής Οργάνωσης και Λειτουρ¬ 
γίας της ΝΑΒ (ΦΕΚ 667 Β/10.5.2004). 

2. Το π.δ. αριθμ. 30/96(ΦΕΚ Α21) «Κώδικας Νομαρχιακής 
Αυτοδιοίκησης» όπως τροποποιήθηκε και συμπληρώθηκε 
μεταγενέστερα. 

3. Τις διατάξεις των άρθρων 1 και 5 του ν. 3200/1955 
«περί Διοικητικής Αποκέντρωσης» όπως συμπληρώθηκε με 
τις διατάξεις των άρθρων 1 και 4 του ν.δ. 532/1970 «περί 
συμπληρώσεως των διατάξεων περί Διοικητικής Αποκέ¬ 
ντρωσης». 

4. Την υπ’ αριθμ. 194/18.1.2007 απόφαση μας «περί μετα¬ 
βίβασης μέρους αρμοδιοτήτων του Νομάρχη στους Αντι- 
νομάρχες κ.λπ.». 

5. Τα άρθρα 6 και 9 του ν. 6281/1934 όπως τροποποιήθη¬ 
καν με το άρθρο 10 του α.ν. 2183/1940. 

6. Το άρθρο 6 του α.ν. 2183/1940 «περί καταστροφής αρου- 
ραίων και ακριδών», 

7. Τη διαπίστωση σημαντικού ακριδοπληθυσμού στην 
περιοχή του Δ/δ Δάφνης του Δήμου Δερβενοχωρίων Ν. 
Βοιωτίας. 

8. Τη σχετική εισήγηση της Δ/νσης Γεωργίας της Ν.Α.Β., 
αποφασίζουμε: 

Κηρύσσουμε ακριδόπληκτη την περιοχή του Δ/δ Δάφνης 
του Δήμου Δερβενοχωρίων Ν. Βοιωτίας. 

Αναθέτουμε την οργάνωση και την εν γένει παρακολού¬ 
θηση της καταπολέμησης των ακριδών στη Δ/νση Γεωργίας 
της Ν.Α. Βοιωτίας και κατ’ επέκταση στο Γ ραφείο Γ εωργι- 
κής Ανάπτυξης Σχηματαρίου-Τομέα Πύλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 21 Μάίου 2007 

Ο Νομάρχης κ.α.α. 

Ο Αντινομάρχης 

Κ. ΜΠΑΚΟΜΗΤΡΟΣ 

